Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Александра Божиновска со службена легитимација 28-0011 и Нена Велковска со службена легитимација број 28-0021 изврши контролен инспекциски надзор над субјектот на инспекциски надзор ЈУ Меѓуопштински центар за социјална работа Гостивар, со седиште на ул. Мајор Чеде Филиповски бр.19, Гостивар, застапуван од В.Д. Директорот Дарко Миовски и со Записник ИП1 број 16-42 од 30.05.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020 ,163/2021, 99/22, 236/22, 65/2023) го донесе следното:

**Р Е Ш Е Н И Е**

Се изрекува ОПОМЕНА на Дарко Миовски В.Д. Директор на ЈУ Меѓуопштински центар за социјална работа Гостивар (во натамошниот текст: Центарот), да постапи во целост по определената инспекциска мерка под точка 1 од решението ИП1 број 16-42 од 18.01.2023 година и да ги отстрани следните неправилности и недостатоци утврдени при вршење на контролниот инспекциски надзор:

1. Центарот, по барањето уп1 14-1140 од 03.10.2022 година за давање на согласност за издавање на патна исправа за малолетното дете Н.Н. да преземе потребни мерки и активности за правилно и целосно утврдување на фактичката состојба, односно да води постапка и да преземе потребни мерки и активности заради заштита на личноста, правата и интересите на малолетното дете и да донесе соодветен управен акт, согласно член 263 од Законот за социјалната заштита, член 14 став 1 и член 76 став 2 од Законот за семејството.

**Рокот за извршување на изречената инспекциска мерка е 10 дена од денот на приемот на решението и постојано**

2. Раководното или друго овластено лице во установата за социјалната заштита е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го одлага неговото извршување

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 2 од Законот за социјалната заштита, преку инспекторите за социјална заштита Александра Божиновска со службена легитимација 28-0011 и Нена Велковска со службена легитимација 28-0021 изврши контролен инспекциски надзор над субјектот на инспекциски надзор ЈУ Меѓуопштински центар за социјална работа Гостивар со седиште на ул. Мајор Чеде Филиповски бр.19, Гостивар, застапувано од В.Д.Директорот Дарко Миовски по Решение број ИП1 16-42 од 18.01.2023 година, за отстранување на недостатоците и неправилностите констатирани на записник број ИП1 16-42 од 18.01.2023 година, во постапката за давање на согласност за издавање на патна исправа на малолетното дете Н.Н.

Инспекторите за социјална заштита по извршен вонреден инспекциски надзор на 17.01.2023 година над субјектот на инспекциски надзор Меѓуопштински центар за социјална работа Гостивар, за отстранување на недостатоците и неправилностите констатирани на записник број ИП1 16-42 од 18.01.2023 година, донесоа решение број ИП1 16-42 од 18.01.2023 година, со кое се определени мерки и рокови за постапување.

На ден 29.05.2023 година инспекторите извршија контролен инспекциски надзор и притоа утврдија дека Центарот не постапил по решението бр. ИП1 16-42 од 18.01.2023 година, односно не постапил по определената мерка под точка 1 од решението број ИП1 16-42 од 18.01.2023 година на инспекторите за социјална заштита, со што е сторен прекршок по член 350-а став 1 алинејa 1 од Законот за социјалната заштита -,,не постапи по решението за отстранување на констатираните недостатоци и неправилности во определениот рок (член 338 став 1 алинеја 1 и 2 од Закон).

Согласно член 76 став 2 од Законот за инспекциски надзор („Службен весник на Република Северна Македонија,, број 102/2019), ,,непостапувањето односно делумното постапување по инспекциски акт, претставува основа за примена на инспекциска мерка во согласност со закон,,.

Согласно член 336 став 1 од Законот за социјалната заштита ,,доколку при вршење на инспекциски надзор, овластениот инспектор утврди дека е сторен прекршок од членовите 350, 350-а став 1 алинеја 1, 3, 5 и 6 и став 2 алинеи 1, 2 и 4, 350-б, 351, 352, 353 и 354 од овој закон, овластениот инспектор со решение изрекува опомена и определува рок во кој субјектот на инспекциски надзор е должен да ги отстрани неправилностите и недостатоците утврдени на записник.

Врз основа горенаведеното и утврдената фактичка состојба при контролниот инспекциски надзор, се донесе решение како во диспозитивот.

Жалбата не го задржува извршувањето на решението согласно член 340 став 2 од Законот.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-42 од 30.05.2023 година.

Инспектори за социјална заштита

Александра Божиновска

Нена Велковска